Public procurement notice: Contract Notice
Published: 2020-10-02
Buyer: Bygningsstyrelsen
Country: DK
Contract type: Services
Procedure: Competitive procedure with negotiation
CPV classification: 48600000 | 48780000 | 48790000 | 72250000: System and support services | 72268000: Software supply services
Submission deadline: 2020-11-02
Award criteria: The most economic tender
EU fund: ESF

Technical requirements: Udbuddet vedrører en 4-årlig kontrakt om levering af IKT-værktøjer til undersøttelse af Bygningsstyrelsens projekter. Leverandøren stiller systemet til rådighed samt yder drift, support og vedligeholdelse af systemet i kontraktperioden. Herudover har Bygningsstyrelsen mulighed for at bestille konsulentydelser og undervisning. Der er mulighed for forlængelse af kontrakten op til 2 gange af hver 12 måneders varighed. IKT-værktøjerne består af 5 moduler: projektwebmodulet, udbudswebmodulet, modulet for dialog i udførelsen, modulet for digital aflevering og modulet for BIM viewer.
Udbuddet vedrører en 4-årlig kontrakt om levering af IKT-værktøjer til undersøttelse af Bygningsstyrelsens byggeprojekter. Leverandøren stiller systemet til rådighed samt yder drift, support og vedligeholdelse af systemet i kontraktperioden. Herudover har Bygningsstyrelsen mulighed for at bestille konsulentydelser og undervisning. Der er mulighed for forlængelse af kontrakten op til 2 gange af hver 12 måneders varighed. IKT-værktøjerne består af 5 moduler:
1) Projektwebmodulet: En samarbejdsplatform til kommunikation, fildeling, versionsstyring og kvalitetssikring af projektmateriale i byggeriets projekteringsfaser.
2) Udbudswebmodulet: En udbudsplatform, der understøtter alle typer udbudsprocesser og entrepriseformer.
3) Modul for dialog i udførelsen: En samarbejdsplatform til kommunikation mellem byggeriets udførende og rådgivende parter i udførelsesfasen. Modulet skal blandt andet anvendes til registrering og dokumentering af mangler ved mangelgennemgang, tilsyns- og projektændringsnotater, tekniske forespørgsler samt oprettelse og tildeling af arbejdsopgaver på byggepladsen.
4) Modul for digital aflevering: En platform til digital aflevering af driftsdokumentation. Platformen skal understøtte kvalitetssikring af driftsdokumentationen og strukturere projektmaterielet, således at det afsluttes hensigtsmæssigt for den videre drift.
5) Modul for BIM viewer: En platform, der muliggør visning af objektbaserede bygningsmodellers geometri.
Der henvises til udbudsmaterialet. Udbudsbrevet indeholder en nærmere beskrivelse af opgaven og udbudsforløbet, og det øvrige materiale indeholder en beskrivelse af opgavens omfang.
Efter aflevering af det indledende tilbud, får de tilbudsgivere, der har afgivet et konditionsmæssigt tilbud, mulighed for at præsentere og demonstrere deres tilbud. Tilbudspræsentationen anvendes til at understøtte og verificere tilbudsgivers besvarelse i det skriftlige tilbud.
Medmindre Bygningsstyrelsen vælger at tildele opgaven med udgangspunkt i et indledende eller efterfølgende tilbud, gennemføres der et forhandlingsforløb, hvor tilbudsgiverne vil blive inviteret til parallelle forhandlingsmøder, som vil blive dokumenteret jf. beskrivelsen i udbudsbrevet. Fristerne for aflevering af tilbud fremgår af udbudsmaterialet. Forhandlingsmøderne vil blive afholdt i uge 3 på adressen Carsten Niebuhrs Gade 43, 1577 København V. Forhandlingsmøderne er berammet til at foregå i tidsrummet kl. 09.00 til kl. 12.00. Formålet med forhandlingsmøderne er at sikre, at tilbudsgiverne er opmærksomme på, hvor deres tilbud bør forbedres. Bygningsstyrelsen vil i den forbindelse kommentere de allerede afgivne tilbud. Tilbudsgiverne får ved forhandlingsmødet lejlighed til at udfordre udbudsmaterialet. Læs mere om forhandlingsforløbet i udbudsbrevet.
Såfremt Bygningsstyrelsen modtager mere end 3 egnede ansøgeres anmodning om deltagelse i udbuddet, vil Bygningsstyrelsen udvælge 3 ansøgere til at afgive tilbud.
Udvælgelsen vil ske på baggrund af en samlet vurdering af relevansen af de i punkt III.1.3) nævnte referencer i forhold til den udbudte opgave.
b) I hvor høj grad referencerne dokumenterer kontinuerlig levering af IKT-værktøj til offentlige bygherrer til brug for disses byggeportefølje.
c) I hvor høj grad referencerne dokumenterer levering af alle 5 moduler: projektwebmodulet, udbudswebmodulet, modulet for dialog i udførelsen, modulet for digital aflevering og modulet for BIM-viewer.
d) I hvor høj grad referencerne dokumenterer, at projektsystemet kan håndtere flere store byggeprojekter med en entrepriseudgift på over 50 mio. DKK.

Eligibility requirements: Ansøgeren vil blive udelukket fra deltagelse i denne udbudsprocedure, såfremt ansøger er omfattet af en eller flere af de i udbudslovens § 135-136 obligatoriske udelukkelsesgrunde og de i udbudslovens § 137 stk. 1, nr.1-5 nævnte frivillige udelukkelsesgrunde. Ansøger skal aflevere ESPD'et som en del af ansøgers ansøgning. ESPD'et indeholder ansøgers erklæring i henhold til de af Bygningsstyrelsen opstillede betingelser for deltagelse i udbuddet. Erklæringer som er givet på anden vis end via ESPD'et tages ikke i betragtning. Går flere ansøgere sammen i et konsortium, skal hver ansøger i konsortiet vedlægge et individuelt ESPD. Såfremt en ansøger baserer sig på andre enheders økonomiske og finansielle formåen og/eller teknisk og faglige formåen i henhold til punkt III.1.2) og punkt III.1.3) (fx en underleverandør), skal hver enkelt af disse også vedlægge et individuelt ESPD. Såfremt ansøger baserer sig på andre enheders økonomiske og finansielle formåen og/eller tekniske og faglige formåen skal ansøgeren derudover godtgøre, at ansøgeren råder over de pågældende ressourcer under et eventuelt kontraktforløb, jf. udbudslovens § 144, stk. 2. Derfor skal ansøgeren sammen med ESPD'et aflevere en støtteerklæring (se punkt II.2.14)). Det vil ikke være muligt at udskifte de pågældende enheder uden den ordregivende myndigheds forudgående skriftlige tilladelse. Se desuden punkt VI.3) vedrørende indhentelse af dokumentation. Baserer ansøger sig på andre enheders formåen og/eller har ansøger underleverandører opfordres ansøger derudover til at uploade et supplerende dokument, hvor ansøger beskriver sammenhængen mellem de involverede virksomheder. Det vil sige, at det klart bør fremgå, hvem der er ansøger og hvem der er underleverandører, samt hvem ansøger baserer sig på både for så vidt angår økonomisk og finansiel formåen som teknisk og faglig formåen. Herudover kan ansøger med fordel beskrive, hvilke opgaver de forskellige virksomheder forventes at varetage. Den tilbudsgiver, som Bygningsstyrelsen efter evaluering af tilbuddene har til hensigt at tildele kontrakten til, skal fremlægge dokumentation i henhold til udbudslovens § 151 for de oplysninger, der er afgivet i ESPD'et i henhold til udbudslovens § 148, jf. dog udbudslovens § 151, stk. 3 og 5. Som dokumentation for opfyldelse af de valgte udelukkelsesgrunde i ESPD'et, vil følgende blive krævet af den vindende tilbudsgiver inden kontraktindgåelse: — serviceattest eller tilsvarende dokumentation. Ansøger opfordres til at indhente disse i god tid. Serviceattesten bør ikke være ældre end 6 måneder.